CELEX: 32006R0208
Language: sk
Date: 2006-02-07 00:00:00
Title: Nariadenie Komisie (ES) č. 208/2006 zo  7. februára 2006 , ktorým sa menia a dopĺňajú prílohy VI a VIII k nariadeniu Európskeho parlamentu a Rady (ES) č. 1774/2002, pokiaľ ide o normy na spracovanie pre zariadenia na výrobu bioplynu a kompostu a požiadavky na hnoj   (Text s významom pre EHP)

8.2.2006   
            
            
               SK
            
            
               Úradný vestník Európskej únie
            
            
               L 36/25
            
         
      NARIADENIE KOMISIE (ES) č. 208/2006
   zo 7. februára 2006,
   ktorým sa menia a dopĺňajú prílohy VI a VIII k nariadeniu Európskeho parlamentu a Rady (ES) č. 1774/2002, pokiaľ ide o normy na spracovanie pre zariadenia na výrobu bioplynu a kompostu a požiadavky na hnoj
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1774/2002 z 3. októbra 2002, ktorým sa stanovujú zdravotné predpisy týkajúce sa živočíšnych vedľajších produktov neurčených pre ľudskú spotrebu (1), a najmä na jeho článok 32 ods. 1,
   keďže:
   
               (1)
            
            
               V nariadení (ES) č. 1774/2002 sa ustanovujú opatrenia na zabezpečenie toho, aby sa hnoj a výrobky z hnoja používali alebo sa s nimi zaobchádzalo tak, aby nepredstavovali riziko pre zdravie verejnosti ani zvierat.
            
         
               (2)
            
            
               V kapitole II prílohy VI k nariadeniu (ES) č. 1774/2002 sa stanovujú špecifické požiadavky na schvaľovanie zariadení na výrobu bioplynu a kompostu, v ktorých sa využívajú živočíšne vedľajšie produkty.
            
         
               (3)
            
            
               Na základe stanoviska, ktoré poskytol 7. septembra 2005 Európsky úrad pre bezpečnosť potravín (EÚBP) o bezpečnosti voči biologickým rizikám, ktoré sa týkajú spracovateľských noriem bioplynu a kompostu zo živočíšnych vedľajších produktov, je vhodné zmeniť a doplniť kapitolu II prílohy VI k nariadeniu (ES) č. 1774/2002, a to tak, že sa povolia ďalšie parametre spracovania.
            
         
               (4)
            
            
               V kapitole III prílohy VIII k nariadeniu (ES) č. 1774/2002 sa stanovujú požiadavky na hnoj, spracovaný hnoj a výrobky zo spracovaného hnoja a ustanovujú parametre spracovania a kontroly, ktoré sa musia vykonať, aby boli splnené požiadavky pre spracovaný hnoj a výrobky zo spracovaného hnoja.
            
         
               (5)
            
            
               Na základe stanoviska, ktoré poskytol 7. septembra 2005 EÚBP o biologickej bezpečnosti tepelnej úpravy hnoja, je vhodné zmeniť a doplniť príslušné požiadavky kapitoly III prílohy VIII, aby sa tak zohľadnilo toto stanovisko.
            
         
               (6)
            
            
               Nariadenie (ES) č. 1774/2002 by sa preto malo zodpovedajúcim spôsobom zmeniť a doplniť.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prílohy VI a VIII k nariadeniu (ES) č. 1774/2002 sa menia a dopĺňajú v súlade s prílohou k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. januára 2006. Požiadavky v bode C 13 písm. a) kapitoly II prílohy VI a bode II A 5 písm. c) kapitoly III prílohy VIII k nariadeniu (ES) č. 1774/2002 sa uplatňujú od 1. januára 2007.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. februára 2006
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 273, 10.10.2002 s. 1. Nariadenie naposledy zmenené a doplnené nariadením Komisie (ES) č. 416/2005 (Ú. v. EÚ L 66, 12.3.2005, s. 10).
   
      PRÍLOHA
      Prílohy VI a VIII k nariadeniu (ES) č. 1774/2002 sa menia a dopĺňajú takto:
      
                  1.
               
               
                  Kapitola II v prílohe VI sa mení a dopĺňa takto:
                  
                              a)
                           
                           
                              Body A 1 a 2 sa nahrádzajú takto:
                              
                                          „1.
                                       
                                       
                                          Zariadenie na výrobu bioplynu musí byť vybavené:
                                          
                                                      a)
                                                   
                                                   
                                                      pasterizačnou/hygienizačnou jednotkou, ktorú nemožno obísť, so:
                                                      
                                                                  i)
                                                               
                                                               
                                                                  zariadeniami na monitorovanie vývoja teploty v reálnom čase;
                                                               
                                                            
                                                                  ii)
                                                               
                                                               
                                                                  prístrojom na zaznamenávanie výsledkov monitorovacích meraní uvedených v bode i) a
                                                               
                                                            
                                                                  iii)
                                                               
                                                               
                                                                  zodpovedajúcim bezpečnostným systémom, pomocou ktorého sa zabraňuje nedostatočnému ohrevu;
                                                               
                                                            
                                                
                                                      b)
                                                   
                                                   
                                                      vhodnými priestormi na čistenie a dezinfekciu vozidiel a kontajnerov pri odchode zo zariadenia na výrobu bioplynu.
                                                      Pasterizačná/hygienizačná jednotka však nie je povinná pre zariadenia na výrobu bioplynu, ktoré transformujú iba:
                                                      
                                                                  i)
                                                               
                                                               
                                                                  živočíšne vedľajšie produkty, ktoré boli spracované pomocou metódy 1;
                                                               
                                                            
                                                                  ii)
                                                               
                                                               
                                                                  materiál kategórie 3, ktorý bol podrobený pasterizácii/hygienizácii na inom mieste alebo
                                                               
                                                            
                                                                  iii)
                                                               
                                                               
                                                                  živočíšne vedľajšie produkty, ktoré sa môžu použiť ako nespracovaná surovina.
                                                               
                                                            Ak sa zariadenie na výrobu bioplynu nachádza v priestoroch, kde sú držané hospodárske zvieratá, a nevyužíva iba hnoj pochádzajúci z týchto zvierat, zariadenie sa umiestni v dostatočnej vzdialenosti od miesta, kde sú takéto zvieratá držané, a v každom prípade musí byť úplne fyzicky oddelené od zvierat a ich krmiva a podstielky, a v prípade potreby aj oplotené.
                                                   
                                                
                                    
                                          2.
                                       
                                       
                                          Zariadenie na výrobu kompostu musí byť vybavené:
                                          
                                                      a)
                                                   
                                                   
                                                      uzatvoreným kompostujúcim reaktorom, ktorý nemožno obísť, so:
                                                      
                                                                  i)
                                                               
                                                               
                                                                  zariadeniami na monitorovanie vývoja teploty v reálnom čase;
                                                               
                                                            
                                                                  ii)
                                                               
                                                               
                                                                  prístrojom na zaznamenávanie výsledkov monitorovacích meraní uvedených v bode i), v prípade potreby nepretržite, a
                                                               
                                                            
                                                                  iii)
                                                               
                                                               
                                                                  zodpovedajúcim bezpečnostným systémom, pomocou ktorého sa zabraňuje nedostatočnému ohrevu;
                                                               
                                                            
                                                
                                                      b)
                                                   
                                                   
                                                      vhodnými priestormi na čistenie a dezinfekciu vozidiel a kontajnerov prepravujúcich nespracované živočíšne vedľajšie produkty.
                                                      Ďalšie typy kompostujúcich systémov sa však môžu povoliť pod podmienkou, že:
                                                      
                                                                  i)
                                                               
                                                               
                                                                  sa prijmú vhodné opatrenia na kontrolu škodcov;
                                                               
                                                            
                                                                  ii)
                                                               
                                                               
                                                                  sa spravujú tak, aby všetok materiál v systéme dosiahol požadované časové a teplotné parametre, a v prípade potreby umožňujú aj nepretržité monitorovanie týchto parametrov;
                                                               
                                                            
                                                                  iii)
                                                               
                                                               
                                                                  sú splnené všetky ostatné požiadavky tohto nariadenia.
                                                               
                                                            Ak sa zariadenie na výrobu kompostu nachádza v priestoroch, kde sú držané hospodárske zvieratá, a nevyužíva iba hnoj pochádzajúci z týchto zvierat, zariadenie sa umiestni v dostatočnej vzdialenosti od miesta, kde sú takéto zvieratá držané, a v každom prípade musí byť úplne fyzicky oddelené od zvierat a ich krmiva a podstielky, a v prípade potreby aj oplotené.“
                                                   
                                                
                                    
                        
                              b)
                           
                           
                              Bod B 11 sa nahrádza takto:
                              
                                          „11.
                                       
                                       
                                          So zvyškami trávenia a kompostom sa musí zaobchádzať a musia sa skladovať v zariadeniach na výrobu bioplynu alebo kompostu tak, aby sa zabránilo opätovnej kontaminácii.“
                                       
                                    
                        
                              c)
                           
                           
                              Bod C 12 sa nahrádza takto:
                              
                                          „12.
                                       
                                       
                                          Materiál kategórie 3 používaný ako surovina v zariadení na výrobu bioplynu, ktorý je vybavený pasterizačnou/hygienizačnou jednotkou, musí spĺňať tieto minimálne požiadavky:
                                          
                                                      a)
                                                   
                                                   
                                                      maximálnu veľkosť častíc pred vstupom do jednotky: 12 mm;
                                                   
                                                
                                                      b)
                                                   
                                                   
                                                      minimálnu teplotu všetkého materiálu, ktorý sa nachádza v jednotke: 70 °C, a
                                                   
                                                
                                                      c)
                                                   
                                                   
                                                      minimálny čas strávený v jednotke bez prerušenia: 60 minút.
                                                   
                                                Materiál kategórie 3 – mlieko, mledzivo a mliečne výrobky – sa môže používať bez pasterizácie/hygienizácie ako surovina v zariadení na výrobu bioplynu, ak sa príslušný orgán domnieva, že nepredstavuje riziko šírenia akejkoľvek vážnej prenosnej choroby.“
                                       
                                    
                        
                              d)
                           
                           
                              Bod C 13 sa nahrádza takto:
                              
                                          „13.
                                       
                                       
                                          Materiál kategórie 3 používaný ako surovina v zariadení na výrobu kompostu musí spĺňať tieto minimálne požiadavky:
                                          
                                                      a)
                                                   
                                                   
                                                      maximálnu veľkosť častíc pred vstupom do kompostujúceho reaktora: 12 mm;
                                                   
                                                
                                                      b)
                                                   
                                                   
                                                      minimálnu teplotu všetkého materiálu, ktorý sa nachádza v reaktore: 70 °C, a
                                                   
                                                
                                                      c)
                                                   
                                                   
                                                      minimálny čas strávený v reaktore pri teplote 70 °C (všetok materiál): 60 minút.“
                                                   
                                                
                                    
                        
                              e)
                           
                           
                              Vkladá sa bod C 13a:
                              
                                          „13a.
                                       
                                       
                                          Príslušný orgán môže povoliť používanie ďalších štandardizovaných parametrov spracovania za predpokladu, že žiadateľ preukáže, že takéto parametre zabezpečujú minimalizáciu biologického rizika. Takéto preukázanie zahŕňa schválenie, ktoré sa vykoná v súlade s písmenami a) až f):
                                          
                                                      a)
                                                   
                                                   
                                                      určenie a analýza možných rizík vrátane dôsledkov vstupného materiálu na základe úplnej definície podmienok spracovania;
                                                   
                                                
                                                      b)
                                                   
                                                   
                                                      hodnotenie rizika, v rámci ktorého sa vyhodnotí, akým spôsobom sa v praxi uplatňujú osobitné podmienky spracovania uvedené v písm. a) v normálnych alebo neobvyklých situáciách;
                                                   
                                                
                                                      c)
                                                   
                                                   
                                                      schválenie plánovaných postupov prostredníctvom merania zníženia životaschopnosti/nakazenia:
                                                      
                                                                  i)
                                                               
                                                               
                                                                  vnútorných indikačných organizmov počas procesu, v ktorom je indikátor:
                                                                  
                                                                              —
                                                                           
                                                                           
                                                                              trvale prítomný v surovine vo veľkých množstvách,
                                                                           
                                                                        
                                                                              —
                                                                           
                                                                           
                                                                              nemenej tepluvzdorný voči smrteľným aspektom postupu spracovania, ale taktiež nie je podstatne odolný ako patogény, pre ktoré sa používa ako prostriedok na monitorovanie,
                                                                           
                                                                        
                                                                              —
                                                                           
                                                                           
                                                                              pomerne jednoducho vyčísliteľný a dá sa pomerne jednoducho zistiť a potvrdiť;
                                                                           
                                                                        alebo
                                                               
                                                            
                                                                  ii)
                                                               
                                                               
                                                                  dobre určených testovacích organizmov alebo vírusov, ktoré boli počas vystavenia zavedené do vhodného testovacieho prostredia v počiatočnom materiáli;
                                                               
                                                            
                                                
                                                      d)
                                                   
                                                   
                                                      pre schválenie plánovaného postupu uvedené v písmene c) je potrebné preukázať, že postup dosahuje takéto celkové zníženie rizika:
                                                      
                                                                  i)
                                                               
                                                               
                                                                  pre tepelné a chemické postupy:
                                                                  
                                                                              —
                                                                           
                                                                           
                                                                              zníženie 5 log10 Enterococcus faecalis alebo Salmonella Senftenberg (775W, H2S negatívne),
                                                                              
                                                                           
                                                                        
                                                                              —
                                                                           
                                                                           
                                                                              zníženie titru nakazenia vírusov, ktoré sú odolné voči teplu, ako napr. parvovirus, minimálne o 3 log10, kedykoľvek sú určené ako závažné riziko;
                                                                           
                                                                        a
                                                               
                                                            
                                                                  ii)
                                                               
                                                               
                                                                  pokiaľ ide o chemické procesy taktiež:
                                                                  
                                                                              —
                                                                           
                                                                           
                                                                              zníženie prítomnosti odolných parazitov, ako sú napr. vajíčka ascaris sp., minimálne na 99,9 % (3 log10) životaschopných štádií;
                                                                           
                                                                        
                                                            
                                                
                                                      e)
                                                   
                                                   
                                                      vypracovanie kompletného programu kontroly vrátane postupov monitorovania fungovania procesu uvedených v písmene c);
                                                   
                                                
                                                      f)
                                                   
                                                   
                                                      opatrenia zabezpečujúce nepretržité monitorovanie a dohľad nad príslušnými parametrami spracovania stanovenými v programe kontroly pri prevádzkovaní zariadenia.
                                                      Údaje o príslušných parametroch spracovania použitých v zariadeniach na výrobu bioplynu alebo kompostu, ako aj ostatné dôležité údaje o kontrole musí majiteľ, prevádzkovateľ alebo ich zástupcovia zaznamenávať a uchovávať, aby mohol príslušný orgán monitorovať fungovanie zariadenia. Záznamy sa na požiadanie musia sprístupniť príslušným orgánom.
                                                      Informácie týkajúce sa postupu povoleného podľa tohto bodu sa na požiadanie musia sprístupniť Komisii.“
                                                   
                                                
                                    
                        
                              f)
                           
                           
                              V bode D 14 sa písmeno b) nahrádza takto:
                              
                                          „b)
                                       
                                       
                                          za predpokladu, že zvyšky alebo kompost sú neošetreným materiálom.“
                                       
                                    
                        
                              g)
                           
                           
                              Bod D 15 sa nahrádza takto:
                              
                                          „15.
                                       
                                       
                                          Reprezentatívne vzorky zvyškov trávenia alebo kompostu, odobraté počas spracovania alebo ihneď po spracovaní v zariadení na výrobu bioplynu alebo kompostu s cieľom monitorovania procesu, musia spĺňať tieto normy:
                                          
                                             Escherichia coli: n = 5, c = 1, m = 1 000, M = 5 000 v 1 g;
                                          alebo
                                          
                                             Enterococaceae: n = 5, c = 1, m = 1 000, M = 5 000 v 1 g;
                                          a
                                          vzorky zvyškov trávenia alebo kompostu, odobraté počas skladovania alebo pri vyskladnení v zariadení na výrobu bioplynu alebo kompostu, musia spĺňať tieto normy:
                                          
                                             Salmonella: neprítomnosť v 25 g: n = 5; c = 0; m = 0; M = 0
                                          kde:
                                          
                                                      n
                                                   
                                                   
                                                      =
                                                   
                                                   
                                                      počet vzoriek, ktoré sa majú testovať;
                                                   
                                                
                                                      m
                                                   
                                                   
                                                      =
                                                   
                                                   
                                                      prahová hodnota pre počet baktérií; výsledok sa považuje za uspokojivý, ak počet baktérií vo všetkých vzorkách nepresiahne m;
                                                   
                                                
                                                      M
                                                   
                                                   
                                                      =
                                                   
                                                   
                                                      maximálna hodnota pre počet baktérií; výsledok sa považuje za neuspokojivý, ak počet baktérií v jednej alebo niekoľkých vzorkách je M alebo viac, a
                                                   
                                                
                                                      c
                                                   
                                                   
                                                      =
                                                   
                                                   
                                                      počet vzoriek, v ktorých počet baktérií môže byť v rozsahu m až M, pričom sa vzorka ešte považuje za prijateľnú, ak počet baktérií v ostatných vzorkách je m alebo menší.
                                                   
                                                Zvyšky trávenia alebo kompostu, ktoré nespĺňajú požiadavky stanovené v tejto kapitole, sa opätovne spracujú, v prípade Salmonelly sa s nimi zaobchádza alebo sa zlikvidujú v súlade s pokynmi príslušného orgánu.“
                                       
                                    
                        
            
                  2.
               
               
                  Bod II A 5 kapitoly III v prílohe VIII sa nahrádza takto:
                  
                              „5.
                           
                           
                              Uvedenie spracovaného hnoja a výrobkov zo spracovaného hnoja na trh podlieha týmto podmienkam stanoveným v písmenách a) až e):
                              
                                          a)
                                       
                                       
                                          musia pochádzať z technického závodu, zariadenia na výrobu bioplynu alebo zariadenia na výrobu kompostu schváleného príslušným orgánom v súlade s týmto nariadením;
                                       
                                    
                                          b)
                                       
                                       
                                          musia byť podrobené procesu tepelného spracovania pri minimálnej teplote 70 °C aspoň 60 minút, ako aj procesu zníženia úrovne baktérií tvoriacich spóry a tvorby toxínov;
                                       
                                    
                                          c)
                                       
                                       
                                          príslušný orgán môže povoliť používanie ďalších štandardizovaných parametrov spracovania, ako sú tie opísané v písmene b), za predpokladu, že žiadateľ preukáže, že takéto parametre zabezpečujú minimalizáciu biologického rizika. Takéto preukázanie zahŕňa schválenie, ktoré sa vykoná takto:
                                          
                                                      i)
                                                   
                                                   
                                                      určenie a analýza možných rizík vrátane dôsledkov vstupného materiálu na základe úplnej definície podmienok spracovania a hodnotenie rizika, v rámci ktorého sa vyhodnotí, akým spôsobom sa v praxi uplatňujú osobitné podmienky spracovania v normálnych alebo neobvyklých situáciách;
                                                   
                                                
                                                      ii)
                                                   
                                                   
                                                      schválenie plánovaných postupov;
                                                      
                                                                  ii-1)
                                                               
                                                               
                                                                  prostredníctvom merania zníženia životaschopnosti/nakazenia vnútorných indikačných organizmov počas procesu, v ktorom je indikátor:
                                                                  
                                                                              —
                                                                           
                                                                           
                                                                              trvale prítomný v surovine vo veľkých množstvách,
                                                                           
                                                                        
                                                                              —
                                                                           
                                                                           
                                                                              nemenej tepluvzdorný voči smrteľným aspektom postupu spracovania, ale taktiež nie je podstatne odolný ako patogény, pre ktoré sa používa ako prostriedok na monitorovanie,
                                                                           
                                                                        
                                                                              —
                                                                           
                                                                           
                                                                              pomerne jednoducho vyčísliteľný a dá sa pomerne jednoducho zistiť a potvrdiť;
                                                                           
                                                                        alebo
                                                               
                                                            
                                                                  ii-2)
                                                               
                                                               
                                                                  prostredníctvom merania zníženia životaschopnosti/nakazenia dobre určených testovacích organizmov alebo vírusov, ktoré boli počas vystavenia zavedené do vhodného testovacieho prostredia v počiatočnom materiáli;
                                                               
                                                            
                                                
                                                      iii)
                                                   
                                                   
                                                      pre schválenie uvedené v bode ii) je potrebné preukázať, že postup dosahuje takéto celkové zníženie rizika:
                                                      
                                                                  —
                                                               
                                                               
                                                                  pre tepelné a chemické postupy znížením Enterococcus faecalis minimálne o 5 log10 a znížením titru nakazenia vírusov, ktoré sú odolné voči teplu, ako napr. parvovirus, minimálne o 3 log10, kedykoľvek sú určené ako závažné riziko,
                                                               
                                                            
                                                                  —
                                                               
                                                               
                                                                  pre chemické procesy taktiež znížením prítomnosti odolných parazitov, ako sú napr. vajíčka ascaris sp., minimálne na 99,9 % (3 log10) životaschopných štádií;
                                                               
                                                            
                                                
                                                      iv)
                                                   
                                                   
                                                      vypracovanie kompletného programu kontroly vrátane postupov monitorovania procesu;
                                                   
                                                
                                                      v)
                                                   
                                                   
                                                      opatrenia zabezpečujúce nepretržité monitorovanie a dohľad nad príslušnými parametrami spracovania, stanovenými v programe kontroly pri prevádzkovaní zariadenia.
                                                   
                                                Údaje o príslušných parametroch spracovania použitých v zariadeniach, ako aj ostatné dôležité údaje o kontrole musí majiteľ, prevádzkovateľ alebo ich zástupcovia zaznamenávať a uchovávať, aby mohol príslušný orgán monitorovať fungovanie zariadenia. Záznamy sa na požiadanie musia sprístupniť príslušným orgánom.
                                          Informácie týkajúce sa postupu povoleného podľa tohto bodu sa na požiadanie musia sprístupniť Komisii;
                                       
                                    
                                          d)
                                       
                                       
                                          reprezentatívne vzorky hnoja, odobraté počas spracovania alebo ihneď po spracovaní v zariadení s cieľom monitorovania procesu, musia spĺňať tieto normy:
                                          
                                             Escherichia coli: n = 5, c = 5, m = 0, M = 1 000 v 1 g;
                                          alebo
                                          
                                             Enterococaceae: n = 5, c = 5, m = 0, M = 1 000 v 1 g;
                                          a
                                          vzorky hnoja odobraté počas skladovania alebo pri vyskladnení v technickom zariadení alebo zariadení na výrobu bioplynu alebo kompostu musia spĺňať tieto normy:
                                          
                                             Salmonella: neprítomnosť v 25 g: n = 5; c = 0; m = 0; M = 0
                                          kde:
                                          
                                                      n
                                                   
                                                   
                                                      =
                                                   
                                                   
                                                      počet vzoriek, ktoré sa majú testovať;
                                                   
                                                
                                                      m
                                                   
                                                   
                                                      =
                                                   
                                                   
                                                      prahová hodnota pre počet baktérií; výsledok sa považuje za uspokojivý, ak počet baktérií vo všetkých vzorkách nepresiahne m;
                                                   
                                                
                                                      M
                                                   
                                                   
                                                      =
                                                   
                                                   
                                                      maximálna hodnota pre počet baktérií; výsledok sa považuje za neuspokojivý, ak počet baktérií v jednej alebo niekoľkých vzorkách je M alebo viac, a
                                                   
                                                
                                                      c
                                                   
                                                   
                                                      =
                                                   
                                                   
                                                      počet vzoriek, v ktorých počet baktérií môže byť v rozsahu m až M, pričom sa vzorka ešte považuje za prijateľnú, ak počet baktérií v ostatných vzorkách je m alebo menší.
                                                   
                                                Spracovaný hnoj a výrobky zo spracovaného hnoja, ktoré nespĺňajú tieto požiadavky, sa považujú za nespracované;
                                       
                                    
                                          e)
                                       
                                       
                                          musia sa skladovať tak, aby sa po spracovaní vylúčila možnosť ich kontaminácie alebo sekundárnej infekcie a navlhnutia. Preto sa musia skladovať v:
                                          
                                                      i)
                                                   
                                                   
                                                      dobre utesnených a izolovaných silách alebo
                                                   
                                                
                                                      ii)
                                                   
                                                   
                                                      náležite utesnených obaloch (plastových vreciach alebo ‚veľkých vreciach’).“